ΚΑΝΟΝΙΣΜΟΣ (ΕΟΚ) αριθ. 607/93 ΤΗΣ ΕΠΙΤΡΟΠΗΣ της 16ης Μαρτίου 1993 που τροποποιεί τον κανονισμό (ΕΟΚ) αριθ. 2453/92 όσον αφορά τον κατάλογο των κωδικών για το ενιαίο διοικητικό έγγραφο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 717/91 του Συμβουλίου της 21ης Μαρτίου 1991 σχετικά με το ενιαίο διοικητικό έγγραφο (1), και ιδίως το άρθρο 8,

Εκτιμώντας:

ότι ο κατάλογος των κωδικών σχετικά με τα καθεστώτα που καταρτίστηκε από τον κανονισμό (ΕΟΚ) αριθ. 2453/92 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 3694/92 (3), πρέπει να συμπληρωθεί για να ληφθούν υπόψη μεταγενέστερες εξελίξεις-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ενιαίου Διοικητικού Εγγράφου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα VIII του κανονισμού (ΕΟΚ) αριθ. 2453/92 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαρτίου 1993.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 78 της 26. 3. 1991, σ. 1.

(2) ΕΕ αριθ. L 249 της 28. 8. 1992, σ. 1.

(3) ΕΕ αριθ. L 374 της 22. 12. 1992, σ. 37.

ΠΑΡΑΡΤΗΜΑ

Το παράρτημα VIII του κανονισμού (ΕΟΚ) αριθ. 2453/92 τροποποιείται ως εξής:

1. Το κείμενο της θέσης 37 Α πρώτη υποδιαίρεση, κωδικός 01, πρέπει να αντικατασταθεί από το ακόλουθο κείμενο:

"01 Θέση σε ελεύθερη κυκλοφορία εμπορευμάτων με ταυτόχρονη επαναποστολή στο πλαίσιο των συναλλαγών μεταξύ τμημάτων του τελωνειακού εδάφους της Κοινότητας όπου εφαρμόζονται οι διατάξεις της οδηγίας 77/388/ΕΟΚ του Συμβουλίου (*) και τμημάτων του εν λόγω εδάφους όπου δεν εφαρμόζονται οι διατάξεις αυτές, ή στο πλαίσιο των συναλλαγών μεταξύ τμημάτων του εν λόγω εδάφους όπου δεν εφαρμόζονται οι εν λόγω διατάξεις.

Θέση σε ελεύθερη κυκλοφορία εμπορευμάτων με ταυτόχρονη επαναποστολή στο πλαίσιο των συναλλαγών μεταξύ της Κοινότητας και του Πριγκηπάτου της Ανδόρρας (**) καθώς και μεταξύ της Κοινότητας και της Δημοκρατίας του Αγίου Μαρίνου (***).

(*) ΕΕ αριθ. L 145 της 13. 6. 1977, σ. 1.

(**) Απόφαση 90/680/ΕΟΚ του Συμβουλίου (ΕΕ αριθ. L 374 της 31. 12. 1990, σ. 13).

(***) Απόφαση 92/561/ΕΟΚ του Συμβουλίου (ΕΕ αριθ. L 359 της 9. 12. 1992, σ. 13)."

2. Στη θέση 37 Α πρώτη υποδιαίρεση, παρεμβάλλονται οι ακόλουθοι κωδικοί:

"49 Θέση σε ανάλωση κοινοτικών εμπορευμάτων στο πλαίσιο των συναλλαγών μεταξύ τμημάτων του τελωνειακού εδάφους της Κοινότητας, όπου εφαρμόζονται οι διατάξεις της οδηγίας 77/388/ΕΟΚ και τμημάτων του εν λόγω εδάφους όπου δεν εφαρμόζονται οι διατάξεις αυτές, ή στο πλαίσιο των συναλλαγών μεταξύ τμημάτων του εν λόγω εδάφους όπου δεν εφαρμόζονται οι εν λόγω διατάξεις.

Θέση σε ανάλωση εμπορευμάτων στο πλαίσιο των συναλλαγών μεταξύ της Κοινότητας και του Πριγκηπάτου της Ανδόρας, καθώς και μεταξύ της Κοινότητας και της Δημοκρατίας του Αγίου Μαρίνου.

57 Μεταφορά εμπορευμάτων ή προϊόντων που υπάγονται στο καθεστώς τελειοποίησης προς επανεξαγωγή, σύστημα αναστολής (*).

62 Επανείσοδος με θέση σε ανάλωση, στο πλαίσιο των συναλλαγών μεταξύ των τμημάτων του τελωνειακού εδάφους της Κοινότητας όπου εφαρμόζονται οι διατάξεις αυτές, ή στο πλαίσιο των συναλλαγών μεταξύ τμημάτων του εν λόγω εδάφους, όπου δεν εφαρμόζονται οι εν λόγω διατάξεις.

Επανείσοδος με θέση σε ανάλωση, στο πλαίσιο των συναλλαγών μεταξύ της Κοινότητας και του Πριγκηπάτου της Ανδόρας, καθώς και μεταξύ της Κοινότητας και της Δημοκρατίας του Αγίου Μαρίνου.

(*) Κανονισμός (ΕΟΚ) αριθ. 3710/92 της Επιτροπής (ΕΕ αριθ. L 378 της 23. 12. 1992, σ. 9)."